[{"text_idx": "#000003", "text": "Dechrau gwych i\u2019r tymor newydd ar gyfer ti\u0302m y gwenyn"}, {"text_idx": "#000004", "text": "Heb orfod ufuddhau i gyfyngiadau cadw pellter cymdeithasol, mae ein gwenyn yr un mor brysur ag arfer \u2013 yn union fel gwenynwraig yr Ardd Fotaneg, Lynda Christie . . ."}, {"text_idx": "#000005", "text": "Gellir adolygu\u2019r Archwiliadau o\u2019n gwenynfeydd yn yr Ardd Fotaneg, a gynhaliwyd ar 23 Ebrill, fel a ganlyn: yn dod yn eu blaenau\u2019n dda iawn!\nMae tywydd hyfryd y gwanwyn yn parhau, ac mae hynny\u2019n fuddiol iawn i\u2019r gwenyn, sy\u2019n dechrau\u2019r tymor yn dda iawn.\nMae\u2019r mefus gwyllt yn blodeuo yn y gerddi bywyd gwyllt, ac mae\u2019r coed castan yn dechrau agor eu blodau canhwyllbren. Yn ein hail wenynfa, mae yna dystiolaeth o hyn gyda\u2019r paill lliw coch sy\u2019n cael ei gasglu gan y gwenyn."}, {"text_idx": "#000006", "text": "Prif nod yr archwiliadau yw gweld a yw\u2019r nythfeydd yn tyfu yn o\u0302l y disgwyl.\nMae un o\u2019r cychod gwenyn mor gryf, penderfynais y gallai fod yn nythfa fridio. Mae ganddo flwch magu llawn a dwy lofft fe\u0302l sydd bron yn orlawn. Rhoddwyd blwch magu arall o fframiau gwag i\u2019r nythfa hon, a hynny er mwyn sicrhau bod gan y Frenhines le i barhau i ddodwy ac i dynnu fframiau newydd allan. Os bydd pethau\u2019n mynd yn iawn, byddaf yn gallu rhannu\u2019r nythfa hon i wneud cynnydd pan fydd y gwenyn wedi gwneud eu gwaith, ac yna cynaeafu rhai o\u2019r celloedd breninesau i\u2019w defnyddio mewn nythfeydd eraill."}, {"text_idx": "#000007", "text": "Mae\u2019r cychod gwenyn y rhoddwyd crib magu newydd ynddynt i\u2019w dynnu allan yn cael llwyddiant amrywiol. Mae rhai yn gwneud yn iawn; mae eraill wedi bod ychydig yn araf. Mae dau fel pe na baent yn hoffi\u2019r crib a roddwyd iddynt, ac yn betrusgar o\u2019i dynnu allan. Yn y nythfeydd hyn, rwyf wedi amnewid y crib hwn am sylfaen a fframiau newydd i weld a fydd hynny\u2019n helpu.\nFy nhasg nesaf yw diweddaru cofnodion fy nghychod gwenyn. Mae hon yn ffordd ddefnyddiol iawn o gadw golwg ar yr hyn sy\u2019n digwydd ym mhob cwch gwenyn. Dyma\u2019r pum prif bwynt yr ydym yn chwilio amdanynt:"}]